Utilització espais i material – Piscina Sant Jordi
a) No es podrà realitzar cap canvi en els serveis i/o espais que consten al pla d’usos, si no es disposa de l’autorització prèvia de Piscina Sant Jordi.
b) Tant els usuaris i usuàries com les entitats alienes a Piscina Sant Jordi que han llogat alguna instal·lació, hauran de respectar els horaris concedits i no podran utilitzar-la fora del temps autoritzat.
c) No es permet ocupar els espais on s’estan desenvolupant activitats, o interferir-hi. Tampoc es permet ocupar espais lliures sense autorització prèvia dels responsables de les instal·lacions. No es permet l’ús lliure de les sales d’activitats i sales polivalents, si no es tracta d’activitats dirigides i/o supervisades per personal tècnic.
d) S’ha de respectar la normativa específica referent a cada espai i l’aforament màxim previst per a cada instal·lació.
ÚS DEL MATERIAL ESPORTIU
a) Les persones usuàries mantindran la neteja i l’ordre de tota la instal·lació, de l’equipament i del material esportiu, així com un comportament respectuós envers el personal i la resta de gent que hi sigui present.
b) S’ha de vetllar perquè es respectin al màxim tots els elements de la instal·lació i les normes específiques d’ús: fer bon ús de les papereres, deixar els vestidors en bones condicions per a les persones que vindran més tard, etc.
d) En general, no es permet realitzar cap actuació que alteri l’ordre públic o la convivència normal i pacífica de les persones usuàries (No es toleraran situacions d’assetjament sexual i per raó de sexe).
e) Per a la utilització de l’espai esportiu, les usuàries i els usuaris tenen l’obligació de canviar-se les sabates del carrer i fer servir calçat exclusiu i adequat a l’activitat esportiva, així com de portar roba esportiva. No es podrà fer activitat física amb roba de carrer.
f) És obligatori utilitzar sempre els vestidors per canviar-se de roba. No es permet de fer-ho en cap altra dependència de la instal·lació.
g) S’aconsella no portar objectes de valor a la instal·lació, ja que la direcció no es responsabilitza dels objectes perduts o oblidats.
PAUTES DE COMPORTAMENT GENERAL
PAUTES DE COMPORTAMENT SALUDABLES
ORDENACIÓ I PROGRAMACIÓ DE LES ACTIVITATS
OBJECTES PERDUTS I DISPONIBILITAT D’ARMARIETS
a) Respecte al material esportiu que no sigui de la instal·lació, per raons de higiene i seguretat no es podrà fer servir.
b) Els usuaris/es són responsables del material esportiu que utilitzen, i l’hauran de retornar als seu lloc un cop l’han utilitzat. No és permet treure el material esportiu fora de les sales on està ubicat.
c) Cada entitat esportiva és responsable del material esportiu que utilitzi. Així mateix, les entitats hauran de respectar l’ordre dels magatzems del material esportiu i tenir-lo ordenat i guardat en l’espai assignat.
d) L’entrenador/a o la persona responsable de cada entitat haurà de dur el control del material utilitzat per a les activitats. També es farà responsable que, una vegada finalitzada l’activitat, la instal·lació, el material i els espais esportius utilitzats estiguin en condicions de tornar-se a utilitzar.
e) Tot desperfecte ocasionat a la instal·lació o al material a causa del mal ús serà responsabilitat de la persona que l’hagi causat i, subsidiàriament, de l’entitat a la què pertanyi, si aquesta persona està fent ús de la instal·lació com a integrant d’un grup. Les despeses de reparació aniran a càrrec del declarat responsable.
a) És recomanable una revisió mèdica prèvia per al cas que es vulgui iniciar una activitat esportiva. En tot cas, serà responsabilitat exclusiva de la persona usuària qualsevol tipus d’incident que per motius de salut pugui patir, ja sigui per desconeixement d’una possible malaltia o per la realització d’un sobreesforç durant la pràctica esportiva.
b) Piscina Sant Jordi posa assessorament a disposició de les persones usuàries, durant tot el període d’obertura de les instal·lacions, s’aconsella adreçar-se al personal tècnic que pot assessorar-les sobre la millor manera de fer activitat física.
c) És recomanable fer un escalfament adient abans de començar l’activitat física i en acabar-la, fer exercicis d’estirament i de relaxació per tornar a la calma, abans d’anar a la dutxa. En tot cas, serà responsabilitat exclusiva de la persona usuària qualsevol tipus de lesió provocada per una mala pràctica.
d) Durant les sessions, és recomanable hidratar-se bevent, sovint, petites quantitats d’aigua.
e) És recomanable no menjar des de dues hores abans de fer exercici.
a) La direcció farà públic, per a cada espai, el quadre d’horaris d’activitats programades d’acord amb el pla d’usos, i serà obligatori respectar-lo.
b) La direcció del centre, es reserva el dret de modificar i/o anul·lar els horaris d’utilització de les instal·lacions quan les circumstàncies ho requereixin. Totes les activitats començaran i acabaran segons l’horari previst, i no es permetrà d’ampliar-lo si, per qualsevol incidència, l’activitat ha començat més tard o ha estat suspesa.
c) L’accés a les sessions dirigides ha de ser a l’horari indicat. Transcorreguts 10 minuts des de l’ inici de la sessió (5’ en les modalitats exprés), no s’hi permetrà l’accés.
d) No es permet, en cap cas, dur a terme cursos particulars ni assessorament tècnic a nivell particular a les instal·lacions esportives.
a) Piscina Sant Jordi no es responsabilitza dels objectes dipositats als armariets, igualment tampoc es responsabilitza dels objectes perduts o oblidats a les instal·lacions.
b) Es recomana no portar objectes de valor, perquè FC Natació no es farà responsable en cas de pèrdua o sostracció.
c) Els objectes perduts que s’hagin pogut recollir estaran a disposició de les persones usuàries durant un mes. Transcorregut aquest termini, el/la responsable de la instal·lació els destruirà o donarà a organitzacions no governamentals.
d) No es recolliran ni guardaran sabons, cremes corporals, ni roba interior.